Serviciu de Salú del Principáu d'Asturies - Uiquipedia

# Serviciu de Salú del Principáu d'Asturies

### De Uiquipedia

El Serviciu de Salú del Principáu d'Asturies (SESPA) ye 'organismu encargáu de xestionar too lo relativu a los servicios médicos n'Asturies dende que fueron trensferíes les competencies en sanidá dende'l gobiernu central al Principáu nel 2002.

El SESPA ye l'encargáu de xestionar, ente otros, l'Hospital Universitariu Central d'Asturies (HUCA), que ta formáu pol Hospital Nuestra Señora de Cuadonga, l'Institutu Nacional de Silicosis y l'Hospital Xeneral d'Asturies. Tan construyéndose unos edificios nuevos en terrenos de La Cadellada, n'Uviéu, que van ser sede de toes les dependencies hospitalaries.

## [editar] Historia

El 1 de xineru de 2002 Asturies recibió les competencies sanitaries, polo que pasó a xestionar por completu 7 hospitales públicos, 6 concertaos, 78 centros de salú y una plantilla cercana a los 13.000 trabayadores. En total una xestión que se calculaba nunos 939 millones d'euros, casi'l 40% del presupuestu autonómicu.

En xunu d'esi mesmu añu tuvo llugar la primera fuelga nel SESPA, que duró 3 selmanes. Foi una novedá n'España, porque nenguna de les otres comunidaes a les que se-yos habíen tranferío les competencies sanitaries había tenío esos problemes. Pa poder financiar les peticiones de los sanitarios el gobiernu del Principáu viose forzáu a crear el conocíu como céntimu sanitariu, un impuestu sobre los carburantes.

Retrieved from "http://ast.wikipedia.org../../../s/e/r/Serviciu_de_Sal%C3%BA_del_Princip%C3%A1u_d%27Asturies_f745.html"

Categoría: Asturies

##### Views

- Artículu
- Discusión
- Revisión actual

##### Buscar

##### Otres llingües

- Español